
Apesar di problenna causa 

N.V. Elmar a sa di alende tur 
su clientenan di tercer edad 



HOPI hende di tercer edad, kend- 
enan sigur no conoce traha cu com- 
puter a haya oportunidad pa paga 
nan coriente, awa. Esaki a causa cu 
na Elmar su sede mayor cu ta keda 
den Wilhelminastraat y na San 
Nicolas ayera mainta e rei a bay 
den te Cas di Machi cu ta keda den 
Adriaan Lacle Blvd. 

Tur esaki, pasobra gerencia a dicidi 
pa sera Elmar Hato y cu e banconan 
a bin ta duna un servicio limita. 

E sistema nobo 4 ora pa dia parti 
den dos, esta pa tur di 60+ y despu- 
es ta habri pa tur otro cliente, a de- 
mostra di no ta traha, pero asina 
mes N.V.Elmar a atende cada un di 
contribuyentenan. 

REACCON 

Apesar cu a urgi un y tur pa paga 
online, tog un grupo grandi di cli- 
ente a presenta dialuna mainta na 
oficina di N.V. ELMAR na Oranjes- 
tad y San Nicolas pa cumpli cu nan 
obligacion di pago di coriente. 



E situacion aki a crea rij basta largo 
pafo di oficina, particularmente en- 
tre 8-10 am cu t’e orario unda N.V. 
ELMAR a ofrece servicio di caha ex- 
clusivamente na clientenan 60+. 

Apesar cu N.V. ELMAR a pro- 
grama e orario aki specialmente 
p’esnan 60+, y a premira cu lo bira 
druk, a tuma tur medida di pre- 
caucion necesario pa atende e cli- 
entenan aki, aplicando varios me- 
dida necesario pa evita contagio. 

N.V. ELMAR a percura p’e esnan 
para den rij a mantene distancia 
fisico di 2 meter, a percura pa tent, 
handsanitizer etc. A percura tambe 
pa extra security pa monitor y con- 
trola e situacion pafo y paden di e 
edificio. Tur cos a cana sin inciden- 
te y por informa cu tabatin en total 
6 loket habri non-stop pa atende 
cliente y e duracion promedio di 
cada transaccion tabata 2 minuut 
y 30 seconde. 



Den tur esaki ta bon pa remar- 
ca cu N.V. ELMAR ta fungi como 
punto di pago pa WEB ARUBA 
N.V. tambe y gran cantidad di cli- 
ente di WEB Aruba N.V. ta opta pa 
paga nan cobransa di awa na ofici- 
na di N.V. ELMAR. 

Ademas e MFA y HBK, cu normal- 
mente tambe ta fungi como punto 
di pago, tabata cera dialuna. Ta 
conoci tambe cu algun banco a lim- 
ita nan servicio di pago di utilidad 
via cahera. 

N.V. ELMAR ta gradici tur cliente 
cu a paga nan factura di coriente y 
ta recomenda esnan cu no a paga 
ainda pa preferiblemente haci pago 
on-line. Si no tin on-linebanking, 
por fabor pidi un ser keri pa yuda 
cu esaki. P’esnan cu no a ricibi 
nan factura via Post Aruba NV, 
nos ta recomenda pa subi nos 
website elmar.aw y registra riba 
e-connect. 

Cas den Ranchostraat a kima por complete 




DIALUNA mainta den careda di 9’or alarma a 
wordo bati pa un cas na candela, esaki tabata dilanti 
e forno Kalki den Ranchostraat. 

Mesora dos unidad a sali pa Ranchostraat 3. Na 
yegada a topa cu e cas na candela. A constata cu no 
tabatin hende den e cas. 

Asina a bay over pa cuminsa paga e candela, evitan- 
do cu esaki por pasa bay pa otro casnan cu ta hopi 
cerca. Polis na su turno a cera e caminda, p’asina 
Brandweer por a haci su trabou. 

E caso a kima por completo. 

Na final a pidi tambe pa Departamento Tecnico di 
Polis pa por compila algun foto. No por bisa ainda si 
por ta intencional y no sa tampoco si e cas ta segura. 
Loke tabata masha yamativo ta, cu apesar di e me- 
dida Shelter in Place, ta masha hende tabata cana 
rond di e sitio di candela y tur esaki den presencia 
di Polis 

Ministeno Publko lo sigui actua 
strictamente durante crisis di corona 


ARUBA ta pasando den temponan 
duro actualmente. Gobierno a tuma 
tur tipo di medida pa stroba e virus di 
COVID-19 di plama mas tanto posible 
y pa limita e consecuencianan di esaki. 
Ta trata di medidanan pisa, manera 
Toque de Queda y Shelter in Place, 
cu ta hopi impactante riba bida di nos 
ciudadanonan, pero cu ta necesario pa 
proteccion di salud di tur hende. 

Cuerpo Policial di Aruba ta controla 
e Toque de Queda y otro medidanan 
intensivamente. 

Multanan halto ta wordo duna n’esnan 


cu kibra e medidanan y na mes 
momento Polis ta haci un yamada 
na ciudadanonan pa cumpli cu e 
medidanan. Ta di sumo importancia pa 
sigui tur ordo y yamada di Polis. 

Lo no tolera violacion di e regla y 
medidanan, segun Ministerio Publico. 
Ministerio Publico lo mantene ley 
strictamente contra personanan cu no 
tene nan mes na reglanan of cu dificulta 
trabao di Polis. 

Lo actua duro contra esnan cu usa e 
crisis di COVID-19 pa viola ley y pa 
haci maluso di e situacion. 


'-n—: 

Ministeriq puaucD 

i" aBÉoiniiii 

E lucha contra COVID-19 lo por ta 
exitoso solamente si nos tur bringu’e 
hunto. 

Ministerio Publico ta haci un yamada 
grandi na un y tur pa coopera cu 
otro na interes di pais Aruba y su 
cuidadanonan. Ta hunto so nos por 
proteha salud di nos ciudadanonan. 


Auto cu luz paga 
a core pa Polis 
durante TdQ, pero 
a wordo gara na 
Rooi Lanoenchi 




Stichtingvoor Volkshygiéne 
Wit GeleKruis Aruba 


En conexion cu COVID-19 Corona virus, 
tur consulta pa mucha di 0-4 anja ta wordu cancela entrante 

Dialuna 30 maart te cu Dialuna 20 april 

Wit Gele Kruis lo contact tur hende pa cu un citanobo. 

Pa mas informacion of pregunta por contact Wit Gele Kruis libremente na e 
Sigiente numbernan: 

Dialuna pa Diahuebs 
8:30 tel 2:00 y 13:00 te 15:00 
San Nicolas Tel: 523-4423 

Santa Cruz Tel: 523-4417 of 523-4424 

Dakota Tel: 523-4415 

Oranjestad Tel: 523-4412 

Noord Tel: 523-4414 of 523-4413 


Pa tur casonan di emergencia mester contact bo dokter di cas. 



DIADOMINGO anochi den careda di 10’or cu e TdQ ta na vigor, Polis di 
San Nicolas ta mira un auto sin luz, saliendo pahou di La Granja. 

Esaki posiblemente lo kier a yega su destino y no wordo gara, a dicidi di 
core auto sin luz. 

Polis cu a mire mesora a bay su tras, a dune ordo pa para, pero e chauffeur 
no a sigui esaki. 

Despues di un rato a logra pare altura di Rooi Lamoenchi y a hay over na 
detene relaciona cu e TdQ. 

Tin algun persona sea no tin holoshi of realmente no ta compronde cu su 
autoridad haya bo durante un TdQ riba caya bo lo wordo deteni y lo haya 
un multa/boet di 1000 florin. 

Fiesta "Back to the Sixties" a keda cancela 


DEBI n’e ulti- 
mo desaroyonan 
riba nos isla di- 
rectiva di Funda- 
cion Movemento 
ta Bida a dicidi pa 
pospone nos fiesta 
“ Back to the Six- 
ties” cu tabata pla- 
nea pa tuma lugar 
diadomingo dia 26 
di april na Renais- 
sance Ballroom te 
un otro fecha. 

Tur esnan cu a 
cumpra caarchi 
caba por trece es- 
aki bek n’e lugar 
unda nan a cum- 
pre y haña nan 
placa bek. 

Tambe tin posibili- 
dad pa bin na ofi- 
cina di FMTB pa 
entrega esakinan. 
Corda si cu nos ofi- 
cina por lo pronto 
ta sera. 

Nos lesnan den e 
diferente districto 
tambe ta para te 
ora tur cos nor- 
malisa aki na Aru- 
ba. 

Tur nos partici- 
pantenan ta worde 
encurasha pa keda 
haci ehercio na cas 


y cuida boso curpa p’asina 
nos tur por cuminsa hun- 
to atrobe asina cu cos 
drecha. Corda cumpli cu 
locual ta worde exigi di 
nos tur e dianan aki y pa 
cualkier informacion por 
tuma contacto cu miem- 


bronan di directiva. 

Dia 6 di april lo ta Dia In- 
ternacional di Actividad 
Fisico y ban nos tur haci 
cualkier actividad na nos 
cas cu nos famia. 
Directiva tabatin henter 
un programa prepara p’e 


dia aki, pero lastima nos 
mester a para tur esaki. 

Dios bendiciona boso nan 
tur y cu pronto nos lo topa 
otro atrobe, Harold de Mi- 
randa a finalisa su men- 
sahe. 


CIBC FIRSTCARIBBEAN ta ofrece un asistencia 
special na su clientenan afecta pa COVID-19 


CIBC FirstCaribbean ta compromete su mes pa traha cu cliente ofreciendo 
asistencia special na cada caso cu a por a wordo impacta door di e pandemia 
di COVID-19. 

Esaki por inclui pagonan postponi; prestamo special y otro contratonan enfoca 
na yuda clientenan brindando un espacio pa por maneja e impacto financiero 
cu e pandemia lo por tin riba tur cas y negoshi den region. 

CIBC FirstCaribbean ta compromete su mes den ofrece cliente elegible solucion 
nan flexible incluyendo: 

■ 6-luna di pago pausa riba prestamo y hipoteca exsistente. 

■ 3 luna di alivio di pago riba cuenta di tarjeta di credito abase di e estado 
di cuenta actual. (*) 

■ Opcion temporario financiero pa nos cliente nan di Corporate Banking 
y Business Banking. 

Cliente nan experenciando dificultad financiero por contacta nan Relationship 
Manager via e-mail of yama 522-5600. Tambe ta recomenda cliente bishita nos 
website https://www.cibcfcib.com/covid-19 pa informacion adicional. 

Portin e seguridad cu CIBC FirstCaribbean ta para firme banda di su cliente 
nan como partner financiero durante e actual temporada dificil. 


© o o 


CLICK TWEET 

cibcfcib.com cibc_fcib 


POST INSTAGRAM 

cibcfcib cibcfirstcaribbean 


CIBC 


FirstCaribbean 

International Bank 


(*) E periodo di alivio riba pago nan di tarjeta di credito lo cuminsa 25 di Maart, 2020 y lo termina 30 di Juni,2020. 

E alivio di pago aki no ta aplicabel pa e cliente cual tarjeta di credito a surpasa 60 dia di pago desde e fecha inicial di pago. 

The CIBC logo is a trademark of Canadian Imperial Bank of Commerce, used by EirstCaribbean International Bank under license. 

Departamento di Impuesto ta preparando pa 
ehecuta e plan di Alivio Fiscal 2020 di Gobierno 

E plan aki lo ta vigente durante e lunanan di april te juni 2020 


Cumpfi cu impuesto ta cumpli cu Bo pais 



SIMAN PASA Minister di Finansa, Asunto 
Economico y Cultura, sra. mr. Xiomara Maduro, a 
presenta e plan di Alivio Fiscal 2020 na comunidad 
di Aruba. E plan aki ta pa alivia e peso di impuesto 
den e momento di crisis aki cu e unico proposito di 
solidaridad y recuperacion pronto di e economia di 
Aruba. 

Departamento di Impuesto como un di e 
departamentonan di Gobiemo di vital importancia 
pa mantene finansa publico na un nivel sostenibel, 
ta preparando pa ehecuta e plan menciona durante e 
lunanan di april te cu juni benidero. 


Stichtingvoor Volkshygiéne 
Wit GeleKruis Aruba 

En coneccion cu e situacion actual di 
Corona Virus y e medidanan di prevencion 
Stichting Wit GeleKruis kier informa lo siguiente: 

Entrante Awe Dialuna 30 di Maart te cu Dialuna 20 di april nos 

Zorgwinkelmagazijn lo ta sera pa Publico. 

Por tuma contactcu nos via telefonnan: 

523-4426 of 523-4427 (Zorgwinkel) 

523-4444 (Oficina Principal) 

Nos email: i.decuba@ witgelekruisaruba.org 

Nos disculpa pa e inconveniencia. 
Zorgwinkelmagazijn di Wit Gele Kruis 


KICO E PLAN DIALIVIO FISCAL TA ENCERA? 

Den liña grandi, e plan di Alivio Fiscal ta encera cu ta: 

□ Prolonga e termino legal di pago di e impuestonan 
mensual manera BBO/BAVP y BAZV, toeristenheffing, 
speelvergunningsrecht pa empresanan cu ta realisa 
actividadnan relata na turismo. 

□ Absolve e dunador di trabou, e empresario cu ta realisa 
actividadnan relata na turismo, di paga su contribucion di 
AOV/AWW di luna di april, mei y juni 2020. 

□ Prolonga e termino legal pa entrega declaracion y pa haci 
pago di Winstbelasting 2019 cu excepcion di e institutonan 
financiero. 

□ Pospone e pago cu 3 luna riba acuerdo di pago vigente. 

□ Abstene di cobra boet pa incumplimento, ora cu no cumpli 
cu impuesto debidamente. 

□ Suspende interes riba debe di impuesto pendiente. 

□ Aplica areglo di pago flexibel, na unda ta aplica un termino 
di pago mas largo. 

□ Sanea debe di impuesto ora cu paga e suma den un solo 
biaha. 

□ Suavisa maneho encuanto reduccion di tarifa riba pago di 
dividendo. 

□ Duna esnan cu antes no a cumpli cu impuesto, un chens pa 
cumpli ainda sin cu ta impone un boet pa delito fiscal. 

□ Aplasa e proceso di cobramento cu forsa di ley cu 3 luna. 

□ Aplasa e controlnan di buki cu 3 luna. 

□ Mehora e servicio pa medio di declaracion online y pago. 

□ Mantene transparencia den dunamento di informacion. 

Mester remarca cu e puntonan menciona ta mara na cierto 
condicion. Den e dianan cu ta sigui, Departamento di 
Impuesto lo elabora mas amplio riba cada un di e puntonan 
menciona. Departamento di Impuesto lo publica e plan di 
Alivio Fiscal riba e website www.impuesto.aw of e pagina di 
Facebook ‘Departamento di Impuesto’. 

SIGUITUR NOTICIA 

Na cualkier momento por tin noticianan importante y pa tur 
noticia oficial, Departamento di Impuesto ta conseha un y 
tur pa consulta su website www.impuesto.aw y/of e pagina 
di Facebook: Departamento di Impuesto. Tambe ta pidi pa 
download e app ‘BO impuesto’ pa ricibi noticia. 

Toque de Queda a drenta na vigor 

Persecucion for di 
Huan Zhan a caba cu 
delencion na Noerd 




DIADOMINGO durante 
e prome ora di Toque de 
Queda #9, pa ser exacto 
algo pasa di 9’or y 15 di 
anochi. Patruya di Noord 
ta topa cu un Volkswagen 
Golf Preto, na altura di 
Huan Zhan Supermarket. 
Mirando e ora Polis 
mesora a dun’e señal p’e 
para, pero e chauffeur di 
e Volkswagen Golf no 
a respeta esaki y a sigui 
core. 

Mesora a cuminsa un 
persecusion cu a caba hopi 
liher den e bario di Noord, 
no mucho leu di unda e 
persecusion a inicia. 

Polis despues di e para 
e auto a bay atende 
cu e homber, kende a 
bira agresivo cu Polis. 
Polis a logra domine’e, 
nan a hink’e den boei 
ya mande riba vloer. E 
Polisnan n’e sitio a pidi 
pa transportwagen pa 
transport’e pa Warda di 
Polis na Shaba. 


ANUNCIO 


NA TUR PENSIONADO 


Tur pensionado cu TIN un cuenta na Aruba Bank 
N.V. lo ricibi nan pensioen riba nan cuenta dia 1 
di April y por lanta esaki na cualkier ATM di Aruba 
Bank. 

Tur pensionado cu tin cuenta na Aruba Bank N.V. 
y cu NOTIN Aruba Bank Mastercard Debit with 
Maestro (tarheta di ATM) por fabor yama 
527-7777 pa regla e cobransa di pensioen pa dia 
1 di april, 2020. 


Arubaban 

Na memona di Mathilda Gonzalez, 
Life Member di Women's Club of Aruba 




Aruban Bankers'Association 


CU hopi dolor na nos curason, nos a yama ayo na 
nos Life Member stima, Mathilda Gonzalez-de Windt, 
kende tabata un miembro di club pa mas di 40 aña. 
Mathilda a join nos organisacion na aña 1972, y 
tabata un boluntario dedica fo’i prome dia caba, un 
miembro deboto, cu hopi pasion, atencion y amor pa 
nos comunidad. 


Comunicado Importante. 

Aruba Bankers' Association (ABA) ta informa na tur cliente di nan 
Banco miembro y comunidad di Aruba cu en bista di e ultimo 
desaroyonan tumando luga na Aruba ta dicidi lo siguiente. 

Entrante diaranson 1 di april 2020 y te cu proximo aviso. tur e sucur- 
salnan ("branches") di nan banco miembro lo reduci nan ora- 
rionan di servicio di 8:00 AM pa 12:00 PM pa publico. Banconan lo 
mantene nan oranan di servicio vigente pa tur otro servicionan via tele- 
fon y/ofemail. 

Por fabor contact riba website of Facebook page di cada banco pa mas 
informacion. 

Atentamente, 

Aruba Bankers' Associabon 


Pa hopi aña, Mathilda tabata un miembro hopi activo 
di WCA, dunando hopi di su tempo, dedicando su 
mes na diferente proyecto di club, tanto den Standard 
Committee como Special Committee. Y na 2012, 
Mathilda a wordo reconoci y honra como Life Member 
di WCA. 

Mathilda tabata gusta nos Christmas Bazaar masha, 
p’asina e por a presenta su bunita obranan di man na 
nos miembro- y invitadonan pa nos recauda fondo pa 
club. 

E di 80 aniversario di club tabata hopi special p’e, 
mirando tur locual el a logra pa club y cu el a forma 
parti di dje. 

Durante cu Mathilda a atende su ultimo reunion 
general di miembrecia, e tabata hopi motiva pa a 
comparti su experiencia como miembro, hopi contento 
y cu satisfaccion di por a sirbi nos comunidad. 

WCA ta desea su 4 yiunan Rina, Bettina, Rafi, Miriam 
y demas famia hopi forza den e dianan dificil aki. 
Sosega na paz Mathilda stima, danki pa tur e añanan 
di dedicacion na WCA tanto como miembro como 
Life Member. 



(Fotonan pa cortesia di Emperatriz Perdomo). 

Minister Chris Romero a introduci 
maneho temporal pa botonan local 


E pandemia di COVID-19 a pone cu como pais, 
Aruba tin di bay adapta na cierto regla di emer- 
gencia temporario, p’asina evita lo mas posibel 
p’e virus aki sigui plama den nos comunidad. 

E crisis reinante den cuadro di e Coronavirus a 
obliga Gobierno na tuma diferente decision pa 
proteha un y tur riba nos isla, poniendo semper 
e ser humano central. 

Manera ta conoci, e decision di mas reciente cu 
a keda tuma t’e asina yama ‘Shelter in Place’, 
cual Prome Minister a anuncia publicamente, y 
esaki tin tur su obligacion y consecuencianan. 

E crisis di Coronavirus a obliga Minister di 
Transporte, Comunicacion y Sector Primario, 
Chris Romero na introduci un maneho tempo- 
ral pa botonan local, como tambe p’e proceso di 
renobacion di permiso pa nabega den awanan 
di Aruba (vaarvergunning). 

Considerando e necesidad pa mantene activi- 
dadnan maritimo local, especialmente cerca 
esnan cu ta depende di piscamento como nan 
sosten financiero, e titular di e carteranan di 
Transporte, Comunicacion y Sector Primario, 
sr. Chris Romero, a determina un maneho tem- 
poral pa loke ta trata e ‘vaarvergunning’. 

E maneho nobo y temporal ta apunta cu e 
periodo di valides di un ‘vaarvergunning’ cu a 
caduca, of lo caduca den tempo corto, lo keda 
automaticamente prolonga cu un periodo di 6 
luna mas. 

Esaki nifica cu propietarionan di boto por na- 
bega pa 6 luna mas sin cu tin mester di tramita 
un ‘vaarvergunning’ nobo. Dus, no mester acu- 
di na Directie Scheepvaart pa haci ningun tra- 
mite, como cu e ‘vaarvegunning’ actual ta keda 
cu valides te cu un proximo aviso, sin importa 
cu e ta caduca. 

E maneho nobo y temporal menciona lo por 
wordo adapta segun e desaroyo di e crisis ac- 
tual relaciona cu e COVID-19. Segun e circum- 
stancianan reinante mehora, lo introduci cam- 
bio si ta necesario. 



Show your love. 
#StayHome 

Confusion a pone cu Crown a habri pa publico 




BROWN 

advocaten 

Teniendo na cuenta e ultimo medidanan di Gobiemo tocante e 
crisis di Covid-19 (Corona) nos oficina ta sera pa publico te 
proximo aviso. 

Si tin pregunta of si kier contact nos, por fabor manda un email 
pa home@brownlawyers.com.Por yama tambe na 523-4242, 
pero si nos no por contesta por fabor manda un email na e 
email adres menciona akiriba. 

Pa tur persona cu tin pregunta riba pago, nos no por tuma pago 
nabalie te proximo aviso. Nos ta urgi pa haci pago via banco, 
mencionando bo nomber y e nomber di e compania cu bo tin 
debe na dje. 

Nos cuenta di banco ta: 

Amba Bank 

Brown Lawyers derdenrekening #6002382 
Masha danki pa bocooperacion. 


DURANTE conferencia di prensa di Gobierno a duna 
lista y motibo riba ken t’esnan cu lo ta esencial pa comuni- 
dad y cu lo por ta habri durante e “Shelter in Place” emiti. 
Dialuna atardi, pa ta exacto 3:15PM, Polis ta presenta na 
Crown Boulevard y duna ordo pa cera e establecimento. 
Un representante mesora a duna tur cooperacion. Nan a 
duna un splicacion y disculpa na autoridad pa cu e confu- 
sion. 

Crown Boulevard normalmente ta opera cu un cantidad 
di 30 personal, pero siguiendo e indicacion for di Confer- 
encia di Prensa, a baha operacion di nan compania na un 
minimo, tene nan mes na higiena y precaucion relaciona 
cu e coronavirus y asina ey a opta pa habri. 

Considerando cu algun di e ekipo cu nan ta bende lo tabata 
esencial p’e pueblo, nan a asumi cu no lo tabatin ningun 
problema y mirando cu nan lo a ahusta nan orario y lo a 
cera pa 5:00PM, a habri. Polis di su banda a splica cu nan 
no ta cay bou di e grupo esencial y como tal nan no ta per- 
miti di ta habri. Mesora nan a coopera y sigui cu e peticion. 

Hulpbestuurskantoor ta habri pa servicio di 
WEB, Elmar y Setar entrante awe 31 di maart 



UJEB 


WATEfl- EM 
ENERGIEGEDRIJF 
ARU8A N.V. 





ENTRANTE awe diamars 31 di maart, e 
servicionan di e oficinanan auxiliar di Gobi- 
erno (Hulpbestuurskantoor) ta habri bek pa 
solamente e servicionan di WEB, Elmar y 
Setar, cu excepcion di HBK/MFA Paradera. 
Esaki después di mira rijnan largo dilanti 
di N.V. Elmar y tambe na Setar, unda ta 
demanda pa habri pa duna servicio. 

HBK Paradera no lo por duna servi- 
cio, mientras nos ta trahando riba e 
medidanan di precaucion pa nos tra- 
hador y clientenan, y asina cu trabou- 
nan aki keda cla nos lo anuncia esaki. 
E horario lo ta entre 7.45 y lO’or di mainta pa 
personanan mas cu 60 aña. Despues di lO’or 
lo habri pa publico en general te cu 11.30. 

Pa alivia e fluho, e HBKnan lo duna servicio 
na solamente e clientenan di WEB, Elmar 
y Setar. Maximo 3 transaccion pa cliente. 
Ta pidi un y tur pa tene bon cuenta cu e 
horario y e medidanan di precaucion. 
Ta permiti solamente 10 persona den e 
edificio alabes y lo tin solamente 1 cahera. 
Ta pidi e cooperacion p’e distanciamen- 
to social tambe n’esnan cu ta warda pafo. 
E higiena y salud di nos empleadonan 
y di nos clientenan ta keda e prioridad. 

Nos ta sugeri cu si abo por yuda un persona 
pa haci su pagonan online y asina contri- 
bui pa stop e contagio di COVID-19. Masha 
danki pa bo cooperacion y comprension. 


ANUNCIO IMPORTANTE Dl ALIVIO Dl PAGO 

Nos ta comprende cu tur hende por uza un espacio financiero den e 
temporada special aki relaciona cu e desaroyonan di COVID-ig. 

Gustosamente nos ta informa nos clientenan cu nos lo implementa e 
moratorio di 3 luna riba pago di interes y montante principal di fiansa 
automaticamente pa maart, april y mei di 2020. Consecuentemente, ta 
reanudae pagonan normal entrantejuni 202oy lo prolongae periodo di pago 
manteniendo e pago mensual actual. Por fabor sea consciente cu esaki ta 
nifica cu e fiansa(nan) lo termina algun luna despues di e fecha acorda cu 
banco, pasobra ta sigui calcula e interesy ta añadi esaki na e montante total. 

E moratorio ta valido solamente pa tur cliente cu tin menos cu go dia di 
retraso di nan pago mensual. 

Desafortunadamente, algun pago di luna di maart 2020 a pasa caba. Nos ta 
disculpa pa e inconveniencia aki y nos ta procesando e coreccionnan pa asina 
e montante ta disponibel mas pronto posibel. 

Si acaso no ta desea di haci uzo di e oferta aki, nos ta pidi pa porfabortuma 
contacto cu banco na info(a)bancodicaribe.com of tuma contacto cu bo 
“account manager” mas tarda dia 3 di april 2020, cu e siguiente detayenan: 
Nomber y fam, number di cuenta y bo pais pa nos por procesa bo peticion 
conforme bo deseo. 

Gradiciendo pa e comprension y cooperacion nos ta en curasha tur hende pa 
sigui e instruccionnan di nos autoridadnan oficial y pa cuida na tur momento. 



1 

IS 

BANCO Dl CARIBE 

S 523 2250 1 www.bancodicaribe.corn 



1 

Mens erger je 
niet live, ta 
cancela apertura 
di e campeonato 
relaclona cu 
coronavirus 




u j -Mainta 

#1 Online 

PARTICIPACIONIMPORTANTE 


En conexcion cu e situation actual di e Virus Covid-19 
nos di AWEMainta ta pidi cooperacion 
di nos clientenan, pa tuma contacto cu nos 
via nos e-mail nan; 

noticia @ awemainta.com 
toko @ awemainta.com. 

Sales via sales@awemainta.com. 

Of via nos telefoon; 583-1400. 

Tambe nos ta pidi cooperacion pa por haci tur pago 

via Online Banking. 

Pago nan por wordo haci via nos cuenta bancario di 

CMB # 22982600. 

Danki pa e cooperacion di semper. 



Centro di Bario Brazil/Comision di Mens Erger 
Je Niet LIVE a dicidi pa cancela e campeonato 
cu mester a cuminsa dia 8 di april awor cu e 
famoso dia di inscripcion, te proximo aviso. 

E comision corectamente a tuma e decision ad- 
elanta pa cancela te ora cu cosnan stabilisa bek 
na Aruba y of mundo henter. P’asina preveni 
posibel mas transmision. 

Especialmente mirando cu e wega aki ta wega 
di famia, colega, bisiña etc. Un wega alegre 
unda cu e grupo(nan ) tin hopi contacto directo 
cu otro. Nos, mescos cu tur otro hende ta con- 
sciente y tristo, pero ta kere cu esaki t’e accion 
corecto. 

Un yamada ta bay na tur grupo pa tuma con- 
tacto via medionan di comunicacion pa in- 
forma y sostene otro, pa tene e Coronavirus 
AFUERA!!!!! 

Pa mas informacion por tuma contacto cu Ed- 
die Dandlau na cell. 566 2208 

Duronte TdQ #9: 

16 Persona a keda deteni 




DIALUNA mainta Cuerpo Policial a 
duna e cantidad di persona deteni, cu ta- 
bata 16. Un dia prome esaki tabata 28. 

Ta spera cu e cantidad por sigui baha y es- 
aki yuda cu e indice di personanan infecta 
no sigui subi. 

Riba e siguiente imagennan, por mira un 
pareha cu a wordo deteni patras di Warda 
di Polis na Playa den van Walbeeckstraat. 
Ambos a wordo hiba Warda di Shaba, unda 
nan lo wordo procesa y despues baha nan 
na nan respectivo adres. 




STATEN VAN ARUBA 

Pa medio di e comunicado di prensa aki Parlamento di Aruba, cumpliendo cu 
instruccion di Gobierno pa “Shelter-in-Place” for di diadomingo 29 di maart 2020, 
ta informa cu te cu 19 di april 2020 trabounan di Parlamento lo ta restringi pa di e 
manera ey contribui na e prevencion di distribucion di e coronavirus y na mes 
momento protehe su propio trahadornan. 

Ta informa pueblo cu e edificio di Parlamento lo no ta accesibel pa publico te cu 
dia 19 di april. Ta haci un apelacion na publico y prensa pa no haci cita personal 
cu miembronan di Parlamento na e edificio di Parlamento. Citanan cu ta haci caba 
lo keda cancela of lo wordo trata via telefon of via medionan digital. 

Tur reunionnan di comision y Bijeenkomsten ta keda posponi te cu un siguiente 
aviso. 

Eventual topiconan esencial cu mester wordo trata den un reunion publico lo tuma 
lugar sin presencia di publico den tribune ni prensa. E manera cu lo conduci dicho 
reunionnan publico lo wordo determina door di Presidente di parlamento hunto cu 
miembronan di Senioren Convent. 

Pues Parlamento ta keda operacional sea cu un areglo di oranan di trabou adapta y 
restringi pa su personal. Semper publico por tuma contacto cu Parlamento via 
number di telefon: 528-4651 parti mainta y 528-4653 parti merdia y pa medio di 
emailadres: info@parlamento.aw 

Herman Ch. J. Hek 
Griffier di Parlamento di Aruba 

PoNs a kita flatscreen for di e dos adicto 






STATEN VAN ARUB A 


Met betrekking tot de aankondiging van de “Shelter-In-Place” maatregel met 
ingang van 29 maart 2020 door de Minister van Algemene Zaken, Integriteit, 
Overheidszorg Innovatie en energie op 26 maart 2020, deelt de Staten van Aruba 
inzake haar verdere bedrijfsvoering het volgende mede: 


Eerder gemaakt intern gemaakte afspraken om de aanpak, voorkoming van de 
verdere verspreiding van het coronavirus, maar bovenal de bescherming van het 
welzijn van het personeel der Staten van Aruba, te verwezenlijken, blijven van 
kracht. Deze afspraken gelden nu tot 19 april 2020. 


Het Statengebouw zal voor het algemeen publiek en de pers tot 
aan voornoemde datum niet toegankelijk zijn. Persoonlijke 
afspraken zullen niet gemaakt worden dan wel telefonisch of 
digitaal afgehandeld worden. 

Eventuele Openbare Vergaderingen zullen zonder publiek en leden 
van de pers plaatsvinden. Nadere invulling van de handelwijze van 
Openbare Vergaderingen zal, in overleg met de Voorzitter der 
Staten en leden van het Senioren Convent, nader worden bepaald. 
Commissie vergaderingen en eventuele bijeenkomsten worden tot 
voornoemde datum tot nader order uitgesteld. 

De Staten van Aruba blijft operationeel, zij het met een aangepaste en stringentere 
werkschema ter bescherming van haar personeelsleden. Het publiek kan te allen 
tijde de Staten van Aruba bereiken via telefoonnummer: 528-4651 in de ochten- 
duren en 528-4653 in de middaguren dan wel via email: info@parlamento.aw 


Hoogachtend, 

Herman Ch. J. Hek 
Griffier der Staten van Aruba 





DIADOMINGO atardi Polis a haya in- 
formacion cu lo tin dos homber canando 
cu dos flatscreen. 

Esaki tabata den e caya Bellstraat. 
Mesora un patruya a bay den e area y 
berdad a topa dos adicto ambulante car- 
gando dos flatscreen. Polis a baha pa at- 
ende cunan. 

Segun nan version, nan lo a haya e dos 
flatscreennan patras di Certifled Mall, 
den e un baki di sushi. Despues nan a 
cana bin ariba cu nan. 

Den Bellstraat nan lo a hinca e dos tv nan 
den un container habri, y depues sigui 
cana bin pariba manera nada no a pasa. 
Polis a pone nan saca e screennan bek. 

Ambos a haya un scual y a kita ambos 
flatscreen for di nan. Pues nan no a wor- 
do deteni. 

Asistencia di 
Polis pidi ora 
cu dos muher 
kier a agredi 
un trahador 



DIALUNA mer- 
dia den careda di 
2’or asistenciq di 
Polis a ser pidi 
n’e supermercado 
Bubali Enterpris- 
es, unda un dama 
lo a wordo agredi. 

Segun informacion, 
probablemente dos 
muher a drenta e 
establecimento y 
haci problema. 
Parce cu e em- 
pleada conoci p’e 
dos muhernan aki, 
y cu lo no ta prome 
biaha nan a bin 
busca problema. 
Polis a papia cu e 
empleada kende a 
splica nan loke a 
pasa y na nan tur- 
no nan a bise p’e 
pasa na Recherche 
haci un denuncia. 



NOTIFICACION 


Entrante 31 di maart, 2020 Aruba Bank N.V. su sucursalnan na San Nicolas y Camacuri 
lo ta habri di 8:00 am te cu 12:00 pm. 

Lo permiti no mas cu 10 persona pa drenta den cada sucursal na mesun momento. 

Nos ta urgi tur cliente pa haci uzo di nos servicionan di Online Banking, Aruba Bank App, 
ATMs, Smart Deposit Machines, areanan di Self-Service y Drive-Thru pa mantene 
distanciamento social. 

Pa mas informacion bishita www.arubabank.com/corona-news of yama nos Contact 
Center na 527-7777. 


NOTIFICATION 

Starting March 31, 2020 Aruba Bank N.V. will open its branches in San Nicolas and 
Camacuri from 8:00 am until 12:00 pm. 

No more than 10 people will be allowed in the branches at once. 

We urge our customers to make use of our Online Banking, Aruba Bank App, ATMs, Smart 
Deposit Machines, Self-Service and Drive-Thru services to maintain social distance. 


For more information visit arubabank.com/corona-news or call our Contact Center at 
527-7777. 

KUVI a tuma despedida di Jumbo Boeing 747 

_e Jumbo cu to sali for di servicio haciendo un 'low pass' na Schiphol. 






SCHIPHOL — Den silencio KLM a tuma 
despedida di e ultimo tres avionnan Jumbo 
Boeing 747-400 cu tabata den servicio te cu 
fin di siman pasá. 

Un a retorná Schiphol for di Mexico, otro for 
di Paramaribo y di tres for di Corsou. 

KLM a saca e avionnan prematuramente 
for di servicio pa motibo di e crisis di coro- 
navirus. 

E tipo di avion Boeing a bula casi 50 aña 
pa KLM inicialmente cu e model 747-100 y 
despues cu e model 400 cu por transporta 
riba 400 pasahero. 

Na aña 1972 el a drenta den servicio y no 
mucho despues el a aterisá na Córsou tam- 
be. 

Originalmente e avion lo a keda den servi- 
cio te otro aña, pero e virus corona a caba 
cune. 

Tempo cu KLM a saca MD-11 y Fokker 70 
for di servicio a organisá tur sorto di festivi- 
dad, pero cu e ambiente di crisis di virus, e 
ambiente no ta adecuado pa haci fiesta. 

AVISO IMPORTANTE 


Arugas ta sigui habri segun su orario normal 

Pa benta di boter di gas di 20 liber y 100 liber. 

Dialuna pa Diabierna: 7:30 AM - 4:00 PM 
Diasabra: 8:00 AM - 12:00 PM 

Pedido y Entrega ta sigui normal. No ta acepta pago cash. 

Ta suplica pa haci e pago na bo banco online poniendo bo number di cliente y adres. 
Arugas su number nan di cuenta na banco ta e siguiente: Aruba Bank: 1181660190 

CMB: 15258302 

RBC: 7700000013152344 

Banco Di Caribe: 82207401 





Di acuerdo cu Bureau Statistiek 

Indice di Prijs di Consumo pa luna 
di ffebruari 2020 a aumenta 


E CPI pa luna di febmari 2020 ta 101.73, loke ta representa un 
subida di 0.2% compara cu e indice di januari 2020 (101.56). 

E cambio di e CPI p’e ultimo diesdos (12) lunanan (Febmari 
2019 te cu Februari 2020) ta 5.2%, un subida di 2.2 ppt compara 
cu e periodo corespondiente di aña pasa (3.0%). 

E promedio anual di e tasa di inflacion p’e periodo di febmari 
2019 te cu februari 2020 ta 4.6%, un subida di 0.7 ppt compara 
cu e 3.9% registra den e periodo di februari 2018 te cu febmari 
2019. 

Durante e luna aki, shete (7) di e diesdos (12) sectornan a 
registra subida di prijs. E subidanan cu tabatin e mayor efecto 
riba e CPI a wordo registra p’e sectornan di “Recreacion y 
Cultura” (3.7%) y “Cuminda y Bebida no-alcoholico” (0.6%), 
causando un efecto di 0.35 y 0.11 ppt, respectivamente. 

E subidanan den e restante sectornan a contribui cu un efecto di 
0.11 ppt riba e CPI di febmari 2020. E subidanan aki a wordo 
contraresta parcialmente dor di principalmente caida den e 
indicenan di e sectornan di “Mobilario” (-2.8%) y “Paña y 
Sapato” (-6.0%), cu a contribui cu un efecto di -0.20 y -0.13 
riba e CPI di febmari 2020. 

E caidanan den e sectornan restante a contribui cu un efecto di 
-0.06 ppt riba e CPI di febmari 2020. 

E subida den e sector di “Recreacion y Cultura” a wordo causa 
principalmente dor di un subida di 17.7% den e categoria 
“Vacacion”, causando un efecto di 0.46 ppt. E subida den e 
sector di “Cuminda y Bebida no-alcoholico” a wordo causa 
principalmente dor di un subida den e categoria “Cuminda” 
(0.6%), causando un efecto di 0.10 ppt. 


E caidadene sector di “Mobilario” a wordo causaprincipalmente 
dor di un caida den e categoria “Aparato pa uso domestico” 
(-13.8%), causando un efecto di -0.24 ppt. 

E caida den e sector di “Paña y Sapato” a wordo causa 
principalmente dor di un caida di 6.8% den e categoria “Paña”, 
causando un efecto di -0.12 ppt. 

CANASTA DI CONSUMO 

E canasta di consumo di e CPI ta consisti di 408 bienes y 
servicionan. Compara cu januari 2020, 40.2% di e bienes y 
servicionan aki a conoce un aumento di prijs causando un efecto 
di 1.15 ppt, mientras cu 33.8% ta mustra un caida di prijs, cu 
a contribui cu un efecto di -0.97 ppt y p’e restante 26.0% no 
tabatin cambio den prijs. 

Prijsnan di bienes a baha cu 0.5% y a causa un efecto di -0.27 
ppt. Prijsnan di servicionan a conoce un subida di 1.1% y a 
causa un efecto di 0.45 ppt. 

CORE INFLATION 

E CPIC (core inflation) - CPI excluyendo e efecto di energia 
y cuminda - a registra na febmari 2020 un subida di 4.1%. E 
indice di energia - cu ta consisti di e productonan: electricidad, 
awa, gasolin y diesel a registra un caida di -0.7%. E indice di 
cuminda a registra un subida di 13.3%. 

BESTAANSMINIMUM 

E bestaansminimum pa un hogar consistiendo di dos (2) adulto 
y dos (2) mucha (edad 0-14 aña) na febmari 2020 ta Afl. 5,030, 
un subida di Afl. 276 compara cu febmari 2019 (Afl. 4.754). 

E bestaansminimum pa un hogar di un (1) adulto ta Afl. 2,395, 
un subida di Afl. 131 compara cu febmari 2019 (Afl. 2.264). 

Fundacion Salud Mental Aruba Respaldo 

A tuma mas medida pa continua cuido necesario y 
preveni contammacion pa clientenan residencial 



LAMENTABLEMENTE for dia 26 di maart 2020, 
Fundacion Salud Mental Aruba (FSMA) Respaldo ape- 
sar di e medidanan di precaucion tuma contra COV- 
ID-19 ta bringando pa evita mas contaminacion den e 
Clinica di Respaldo. 

Diabierna pasa Respaldo a confirma un total di 16 
caso positivo pa loke ta trata COVID-19. Ta trata aki 
di 8 cliente y 8 colega di Clinina (antes PAAZ). Te cu 
dia 29 di maart no tin mas caso nobo. No obstante e 
situacion aki Respaldo kier asegura cu ainda e ta keda 
brinda servicio na su clientenan cu ta un grupo vulner- 
able na Aruba. 

Respaldo a tuma nota di un mensage di voz cu ta circu- 
lando rond via whatsapp, unda ta indica cu e contami- 
nacion encuestion ta trata di coleganan di Respaldo cu 
a bay Miami, cu no a haya instruccion pa tuma e medi- 
danan di cuenrentena manera indica pa DVG. 

Respaldo ta desmenti e acusacionnan aki mirando cu 
Respaldo a ruma tur medida di precaucion for di di- 
aluna 16 di maart, pa cual tur 3 di Respaldo su verple- 
gernan prome cu nan regreso bek di Miami, a wordo 
consulta pa nan zorgmanager, kende a percura pa haci 
e preguntanan specifico y a duna instruccionnan pa cu 
kico t’e medidanan di precaucion. Un di nan cu tabatin 
symptoma di griep, a meldziek y ta desde e dia ey ta 
na cas. 


Mientrastanto tur 3 verpleger a wordo evalua y a test 
negativo p’e coronavirus. 

Pa Respaldo e ta di sumo importance pa menciona cu 
tur regulacion pa cu e cuarentena di pais Aruba a wor- 
do instala riba fecha 17 di maart. Pues Respaldo mi- 
rando y siguiente noticianan internacional a traha cu 
hopi precaucion preventivo desde 16 di maart caba pa 
preveni cualkier forma di contagio. 

Respaldo ta haya fastioso cu anonimamente sin base 
personanan den comunidad ta haci uso di e momen- 
to aki pa crea panico y daña nomber di un instancia 
manera Respaldo. 

Debi cu Respaldo ta cuida e grupo vulnerable aki asina 
hopi, ya desde inicio di e anuncio di COVID-19 Pan- 
demia, Respaldo a bin ta prepara pa posibel infeccion 
cu lo por bay tuma lugar. Pues e organisacion a ehe- 
cuta un plan di protocol pa reduci e riesgo pa contami- 
nacion adecua rapido. 

Despues di e prome casonan nacional infecta cu e CO- 
VOD-19, ta imposibel evita y controla contacto cu per- 
sonan cu lo tin e virus aki cu 100% certesa. 

E medidanan y protocol na Respaldo Clinica a drenta 
na vigor dia biaha despues cu e prome resultado posi- 
tivo a wordo anuncia na Aruba. 

E medidanan aki a wordo comparti y coordina cu tur 
otro organisacion concerni importante na Aruba, Gobi- 
erno di Aruba, Departamento di Inspeccion y AZV. 
Apesar di e medidanan tuma p’e organisacion ta splica 
aki e liña di tempo pa cu casonan Positivo COVID-19 a 
wordo detecta: 

• 24 di maart: 1 colega: • 25 di maart: 1 colega: • 26 
di maart: 1 cliente, 5 colega: • 27 di maart: 6 cliente, 
2 colega: • 28 di maart: Tur otro colega di clinica y cli- 
entenan cu potencialmente por a wordo contamina a 
wordo evalua y a test negativo pa COVID-19 
Desde ayera no a detecta ningun caso nobo di posibel 
contaminacion. 


Sigui na otro pagina > > 

Mas cu claro a considera pa tuma medidanan ain- 
da mas drastico, mientrastanto Respaldo ta haye hopi 
importante pa por sigui brinda bon atencion n’esnan 
cu mas mester di dje y na mes momento haci tur cos 
posibel pa evita cualkier infeccion di COVID-19. 
Respaldo ta splica cu e situacion actual ta lo siguiente: 

• Ningun persona cu a resulta positivo ta den mal es- 
tado: • 5 di e coleganan no tin hopi symptoma di e vi- 
rus mas: 

• Contaminacion a tuma lugar un parti di e clinica so, 
primordialmente e banda di dagverblijf. No tin ningun 
seña di contaminacion den e otro areanan di clinica of 
pafor di clinica: 

• Pa loke ta trata esnan trahando den clinica a sa di 
usa maximo na profesionalidad pa sigui brinda trata- 
mento riba un nivel minimo di calidad, cu haci’e ainda 
factibel pa maneha. A reduci dianan liber y coleganan 
cu no tabata pone riba lista pa traha a bin traha pa 
asisti clinica y nan clientenan. 

For di siman pasa cu a publica e prome casoanan di 
infeccion dentro di clinica Respaldo a tuma medidanan 
adicional pa precaucion pa evita mas contaminacion 
den clinica pa tanto nan coleganan como nan clien- 
tenan. 

Mas cu claro a considera pa tuma medidanan drastico 
despues di e prome 2 resultadonan positivo, pero mi- 
rando e gran necesidad pa atencion psikiatrico na Aru- 
ba, cu ta aumenta den momentonan di stress y crisis, 
esaki no tabata un opcion realistico cu ta cuadra cu e 
norma y balornan di FSMA Respaldo. 

Cu e realidad aki nan dilanti, Repaldo ta haye impor- 
tante pa tin balanse pa por sigui brinda bon atencion 
n’esnan cu mas mester di dje y na mes momento haci 
tur cos posibel pa evita cualkier infeccion di COVID-19. 
Pues pa realisa esaki a crea medidanan adicional: • A 
amplia e area di isolacion den e edificio; unda e em- 
pleadonan tabata traha y unda e clientanan a bay den 
cuarentene; pues dependiendo e risico-analyse lo por 
amplia esaki pa ful e edificio: 

Tur colega y cliente cu tabata den clinica durante e 
periodo di contaminacion lo wordo evalua y lo bay den 
cuarentena en espera di e resultado di e test di CO- 
VID-19. 

Tumando na cuenta e perdida inmediato di mas cu un 
personal cu t’e motor cardinal den clinica, lo bay traha 
conhuntamente cu partners di Gobierno y na Hulanda 


pa por haya sosten di profesionalnan adicional pa por 
asisti den e temporada aki. 

Pues lo mester wak den ki forma lo por trece e colega- 
nan aki Aruba obstante cu nos espacio aereo ta sera, 
mas cu claro lo tuma medida di precaucion di cueren- 
tena prome cu nan cuminsa traha na clinica. 

For dia 28 di maart a activa e siguiente medidanan: 
• Tur cliente y coleganan a wordo evalua y a haci nan 
test: • E parti residencial di clinica a wordo completa- 
mente separa di e resto di clinica: • E hecho cu 8 cli- 
ente a wordo infecta y ta test positivo p’e coronavirus 
desde e anochi di 27 di maart, a implementa e siguinte 
medidianan: 

Respaldo a sepera tur cliente cu a test positivo pa 
keda den un parti di clinica, mientras tur esnan cu a 
test negativo ta keda den cuarantaine den e otro parti 
di clinica. A wordo re-ubica tur cliente riba dia 28 di 
maart merdia. 

Respaldo a pone hekwerk di DOW pa separa e clinica 
den tres y di e forma aki percura pa e clientenen no bin 
den contacto cu otro. 

E fundacion ta asegura di tin tur material cu mester 
pa proteccion adicional di tanto nan clientenan como 
coleganan cu ta traha di serca cu e clientenan cu a test 
positivo. Tur esaki di acuerdo tambe e accionan sigui 
pa DVG y di Outbreak Management Team di Hospital. 
Actualmente ta mustra cu e ekipo di Respaldo a sa 
di haci e adaptacionan rapido y urgente pa monitoria 
nan clientenan y e empleadonan di clinica pa contene e 
contaminacion di COVID-19. 

Lamentablemente ta no por garantiza cu lo no tin mas 
caso di infeccion den clinica. Pero si ta garantiza cu el 
a haci lo maximo pa reduci e posibilidadnan pa con- 
taminacion lo mas posibel. Tambe por garantiza cu e 
posibilidad di contaminacion pa afo a wordo exclui .Re- 
spaldo ainda manetene e standard pa brinda servivio 
na nivel. Tur esaki ta posibel conhunatemente n’e es- 
fuerzonan di e crisisteam di Gobierno, Hospital, DVG, 
DOW y mas cu claro e team completo fantastico di 
Respaldo.Fundacion Salud Mental Aruba — Respaldo 
ta spera cu tur hende por recupera pronto y cu Aruba 
por supera e COVID-19 Crisis aki. Pa mas informacion 
of pregunta por semper yama Respaldo of bishita nos 
website www.respaldo.aw / Facebookpage. 

Ex-Prome Minister Nelson Oduber: 

"Corona virus a trece pa henter 
mundo instabilidad y Insegurldad" 



E Corona virus a mustra con vulnerabel nos tur 
ta. Nos ta depende mucho di cooperacion di otro. 
Ni guera mundial a para mundo su economia. 
E virus aki casi a pone nos tur stop di produci 
pa nos economia. Hotel y empresanan tur ta 
cera. Placa a resulta un factor cu apesar nos no 
por biba sin dje, esaki a resulta inferior pa cu e 
importancia di nos salud. Ni cuanto placa nos 
por tin, nos a ser mustra riba e realidad cu placa 
bo no ta cumpra bo salud. 

Salud a resulta den algo cu abo mes mester 
cuide, unda Gobiemo ta pone e medionan pa 
yuda cuida nos. E factor mas importante pa nos 
mes cuida nos salud ta disciplina propio locual 
cu hopi hende a resulta di no tin y no kier ni 
obedece e reglanan pa cuida nos tur y hasta nan 
mes. Un berguensa ya cu respet no t’ey mas, 
asina ex-Prome Minister Nel Oduber a cuminsa 
su observacion.. 

INSTABILIDAD YINSEGURIDAD 

Si bo mira tur e miyones di dolar cu a ser hinca 
den e mundo medico, den remedi y estudionan 
den medicina, awe a resulta cu nos a ser 
sorprendi desagradablemente. Kico y pakico 
e malesa aki a sorprende nos? Nos cada un 
ta puntra nos mes con bin un suceso na China 
por a afecta nos tur t’aki banda y dicon ningun 
experto sa exactamente con ta combati’e cu kico 
y cuanto tempo e lo bay dura. T’e factornan 
aki a crea e instabilidad y inseguridad di mas 
grandi pa casi tur pais. Tur hende ta man na 
cabez cual medidanan y kico lo ta mihor pa nos. 
Empresanan grandi di un dia pa otro a kibra y 
ni cu sosten di Gobierno mayoria hasta no lo 
bolbe of tin cu redefini nan tipo di negoshi. Aki 
ta comosifuera nos tur tin cu cuminsa di nobo 
den tur ramo cu nos ta aden. 

MESTER BIRA CREATIVO YINVENTIVO 

Pa Gobiemo, politico, empresario, 
sindicalistanan y e obrero cos lo no ta mescos 
por lo pronto pa ningun di nos. Ni e mihor 
expertonan di mundo lo no por pronostica cuanto 
tempo e crisis aki lo por dura. Mester cuminsa 
visiona 3-6-9 luna of hasta 1 aña y Dios duna 
cu no ta mas largo. Gobiernonan por lo pronto 
lo no tin e entradanan di impuesto cu tabata 
drenta. Doñonan di trabao tampoco a keda cu 
entrada, pasobra no tin negoshi y e economia lo 
no ta lora. Hopi negoshi mester bira creativo y 
inventivo pa wak con pa sigui. Kere cu Gobiemo 
cu a perde mayoria di su entradanan lo por keda 
yuda no ta factibel. 


CONSCIENTISACION 

E unico cos cu Gobierno por haci ta cu e poco 
medionan yuda solamente e empresanan cu lo 
por sobrevivi. P’e otronan lo no ta facil, pasobra 
e factor insigur di nan futuro ta demasiado 
riesgoso. Den pasado nos Gobierno a yega di 
hinca mas di 100 miyon florin y nos a perde tur 
cos, segun Nel Oduber. 

E obrero eu ya tabatin’e difieil, e mester ser 
conscientisa cu cos lo bira pio pa nos tur, si e 
tambe no eontribui. Fondonan manera AZV, 
SVB. APFA etc. lo mira cu nan entrada y 
contribucionnan lo bay baha cu un porcentahe 
hopi halto. Puntra bo mes cu ki placa nos lo 
por keda manda casi 150 pashent pa luna den 
exterior y si tin plaea pa paga? SVB, cuanto luna 
di reserva lo e por tin? 3 of 6 luna? Si bo no ta 
traha, ta ken lo keda paga e primanan? 

PLAN DICONTINGENCIA 

Sector priva su turismo lo por keda 3-6-9 luna of 
1 aña sin turista? 

Di unda ta tene Aeropuerto, Haf y hotelnan 
habri cu lo por cubri nan gastonan. Aki sigur 
nos expertonan mester bati cabez cu un plan di 
contingencia. Kico rapidamente lo mester ser 
haci? 

Un scenario di corto periodo, medio y mas 
largo. Esun cu kere cu Gobiemo lo bay fia placa 
pa nos tur paga pa keda tene empresanan habri 
lo mira cu si bo no tin credibilidad financiero y 
un presupuesto poco balansa, e condicionnan pa 
fia placa lo ta devastador pa nos tur. Hasta Nel 
Oduber ta bisa cu nos democracia y nos mercado 
di capital lo bay ta diferente. N’e momentonan 
aki ainda segun e, nos banconan ta den un bon 
posicion di likidez saludabel. Nos tur lo mester 
bay bati cabez hunto, unda y den kico nos ta bay 
hinca placa den 3-6-9 luna of 1 aña pa sali afo. 
Mas largo lo ta devastador pa Amba. 

JUMP START DIECONOMIA 

Den crisis Gobierno mester bay guia nos 
economia cu incentivonan pa proyectonan cu tin 
placa pe y cu por crea trabao, cumpra material, 
yuda Gobiemo eu entrada y e fondonan di AZV 
y pensioen cu pagamento di prima. Un jump 
start ta un mester! 

Aki nos eada un mester mustra nos habilidad, 
inteligencia, experencia y cu nos no por sinta 
warda laga e crisis mundial aki caba cu nos 
tur. No tin tempo ni pa keha corda pa yora. E 
incentivonan mester ta di 3 pa 5 aña of hasta mas 
cortico, pasobra un solucion no ta solamente den 
nos man, pero ta bin di factornan extemo. 


SENTIDOCOMUNDIRESPONSABILIDAD 

E crisis aki nos no por compar’e cu e ceramento 
di e refineria riba dia 31 di maart 1985 (awe net 
35 aña pasa!) of caida mundial di institutonan 
financiero na 2008, pero e Corona vims ta mas 
grandi y su efectonan a paralisa casi henter nos 
economia. 

E factor salud ta mucho mas importante cu nos 
a kere y aki - mirando cu hopi di nos mes no ta 
cuida nos salud y no tin disciplina - no ta keda 
Gobierno nada otro cu impone reglanan con 
bo tin cu cuida bo salud of e ta bira impagabel 
pa nos tur. E sentido comun di responsabilidad 
mester wordo inculca den nos hendenan. E 
margen cu politico, comercio y gremionan por 
a move cune mester cambia, unda e sentido 
comun di responsabilidad, solidarismo mester 
bira mas grandi di un pa cu e otro. 

Nos mester biba cu e realidad cu espacio pa 
cosnan pa score ta hopi chikito y cu e poco 
medionan financiero ta limita den tur sentido 
di palabra. E tempo di mustra dede, critica sin 
kier carga responsabilidad pa drecha cos a pasa 
ya cu e Corona virus a bay cu ne dia bieu caba. 
Negativismo lo ta nos destruccion y lo crea caos. 

NO TIN TEMPO MAS PA PERDE 

Conciudadaonan, laga nos cada un prepara nos 
mes mentalmente cu mundo y Aruba no lo ta 
mescos mas y cu hopi cos lo bay cambia. Mester 
haci uzo di e momento pa cambia cos. Laga nos 
inculca den otro creatividad, inventividad y 
boluntad propio con por sali afo di un calamidad 
cu te cu awe ningun pais ni experto no por a bisa 
cuanto tempo e lo por dura y con pa sali afo. 

E tin nos tur den instabilidad y inseguridad. 
Si nos no haci nada e lo ta un peliger pa nos 
democracia y nos sistema di capital, Nel Oduber 
a sigui splica. E momento aki ta un pa nos por 
sacudi otro pa ban stop di perde tempo cu discuti 
cos cu bo mes sa cu ta otro y stop di pidi cos 
cu no tin placa pe y no por. Cada bes puntra bo 
mes, ken ta paga e cuenta! 

Laga e momento aki di bida ta un pa - como 
Arubiano of un cu a bin yuda nos - uza bo 
inteligencia na beneficio di bo pueblo. 

Nos opcion pa keda wak cos pasa sin intenta 
otro cos pa haci a bay laga nos desde Corona 
virus. No tin tempo mas pa perde. 

Laga nos fe den nos Creador ilumina nos di no 
perde tempo cu locual no por, pero cu kico si por 
y con ta hacie. Cu Dios ilumina y bendiciona 
nos isla y cu fe den dje nos lo salo afo. Pues, 
man na obra. 

Turtuga morto haya riba beach di ex 
Bushiri Hotel, a wordo hiba pa haci autopsia 

Turtuga ta animalnan protegi y nos tur mester cuida, proteganan pa nan no bay den extinction 



DIALUNA den oranan di mainta Polis 
a haya un informacion cu riba e beach 
dilanti di ex Busbiri Hotel, un pickup 
lo a coy un turtuga hinke den baki y lo 
a bay cune. E persona cu a avisa Polis a 
sigui e pickup aki, pero hopi liher a bin 
compronde cu e pickup ta pertenece 
na Tlirtugaruba Foundation. 

Polis a bay acerca e personanan encarga 
cu e Fundacion, nan a splica Polis cu nan 
a haya e informacion cu tin un turtuga 
morto riba e beach di Bushiri y como 
e ñmdacion responsabel cu ta traha 
boluntariamente pa protega e turtuganan 
rond y riba nos isla a bay mira mesora 
kico lo por a pasa cu e turtuga. 

Nos a papia cu e personanan encarga 
cu Fundacion Turtugaruba, nan a splica 
cu mirando e condicion cu e curpa di 
turtuga t’aden, nan ta constata cu no ta 
trata directamente di un crimen, pues cu 
un hende cu lo por a mata of desgracia e 
turtuga. 

Un otro causa visibel di morto di un 
turtuga, sa pasa cu nan ta pega den netnan 
di pisca y no por subi na superficie pa 
hala rosea y ta fayece. 

E turtuga cu a wordo haya riba beach 
dilanti ex Bushiri Hotel, ta trata di un 
Hawksbill, di pafo e ta mustra intacto, p’e 
motibo aki e fundacion a opta pa hib’e 


Veterinaire Dienst caminda mesora lo 
haci autopsia riba dje p’asina por detecta 
e causa di morto. 

Segun e personanan encarga cu e 
ñmdacion a splica nos cu tin biaha lo 
por ta trata di plastic den lama, turtuga ta 
come jellyfish y sa confundi entre plastic 
cu un jellyfish y ora nan come saco of di 
plastic esaki por ta fatal pa nan. 
Turtugaruba a wordo funda oficialmente 
na 2003, pero tabata activo caba for di 
1993. Turtugaruba ta un ñmdacion pa 
yuda conserva turtuganan di lama y nan 
habitat, especialmente riba y rond di 
Aruba. 

Turtugaruba ta miembro di Wider 
Caribbean Sea Turtle Conservation 
Network. 

Tur turtuga di lama mundialmente ta den 
peliger di extinction, Aruba su beachnan 
a bira un lugar special pa neishinan di 
Leatherback, Hawksbill, Green Turtle y 
Loggerhead. 

Tur aña durante e temporada di maart te 
cu september e turtuganan ta subi riba 
beach pa traha nan neishi y pone nan 
webonan. 

Durante e temporada aki boluntarionan 
ta busca riba beach unda tin neishi y ta 
laga pone baricada como protection p’e 
neishinan aki. 


E boluntarionan ta cuida nan pa niun 
hende no haci e neishinan daño. Tambe 
ora nan nace ta guianan pa nan bay 
direccion di lama, e turtuganan ta sigui 
e claridad di luna of di solo cu ta briya 
riba lama. E boluntarionan ta extra atento 
e momento ey p’e turtuganan recien naci 
no bruha cu lusnan di caya, di hotel etc, y 
bay direccion contrario subi caminda, cu 
resultado fatal pa nan. 

Na momento cu e turtuga subi tera pa 
traha su neishi y pone su webonan aden 
ta dura entre 60 pa 70 dia pa nan nace. 
E temporada cu e turtuganan ta nace 
y sali for di nan neishi ta entre mei cu 
november. 

BO TABATA SA: 

Cu turtuganan di lama ta regresa riba 
nan beach natal pa traha nan neishi 
y pone webo; Cu turtuganan di lama 
ta usa claridad di naturalesa di luna 
of di solo cu ta briya riba lama pa 
guianan y hibanan na awa di lama; 
Cu Turtuganan di lama ta traha neishi y 
pone webo cada 2 pa 5 aña; Cu un den 
mil turtuga di lama cu nace, ta keda bibo 
y ta crece bira grandi. 

P’e motibonan aki nos mester protega 
nan, Cualke actividad of kiko cu mira 
riba beach of den lama cu tin di haber 
cu turtuga di lama, please raporta esaki 
mesora na Polis ofna 592-9393. 

Benny Sevinger 




Amigoe Express 


TUMANDO masha na serio e caso di COVID-19 
(Coronavirus) na Aruba y sigui cu recomenda- 
cionnan di Gobierno, gerencia di AWEMainta 
ta ofrece tur esnan cu kier sigui noticia, pa reg- 
istra pa recibi tur dia, sin mester di sali for di 
nan cas AWEMainta, GRATIS. Y asina ta keda 
altanto di loke ta pasa na Aruba y rond mundo. 

Ta pesey AWEMainta como e prome corant dig- 
ital tin e circulacion mas grandi. Bisando esaki, 
nifica cu tur esnan cu ta desea di pone nan ad- 
vertencia den AWEMainta, nan ta mas cu bon 
bini. Nos tin tarifanan masha economico, pa 
yudabo cu bo benta. 


Banda di e corant digital, tur hende por sigui e 
noticianan di AWEMainta riba nan website y 
tambe via nan facebook. 

Djies type www.awemainta.com 

Tur hende cu ta desea pa manda nan noticia 
y/of nan advertencia, por haci esaki mandando 
esaki na noticia@awemainta.com . 

Y asina lo yudabo keda den contacto cu tur per- 
sona cu abo ta desea. 

Laga AWEMainta t’e vehiculo di bo contac- 
tonan. 

Danki p’e confianza 
Gerencia di AWEMainta 



m. ■ « 

Prome Realeza, Princess Marie-Therese de 
Bourbon a fayece a consecuencia di COVID 



^utten€tjt & 0iemett(Ki^ 


Den nomber di cada un di nos, nos ta pidi Papa Dios habri porta 
di Shelo y ricibinos Querida Mama y dune sulugarnasu mesa 
unda e por disfruta di un dushisosiego den Brasa di Señor. 



Mihor conoci como"Linda"-"Nana" 
*31-07-1934-128-03-2020 


Su casa: 


Na nomber di su: 
YiunanStima: 


tClemente Vrolijk 


Ronny y Ingrid Vrolijk - Luhrman 
Silvio (Ivo) Vrolijky Raquel Maduro 
Alvin (Lichi) Vrolijk 
Esther y Freddy Erasmus 
Gwendeline (Wendy) y Ronnie Croes 
Elvis(Buchi)VroliJk 
QuiomyVrolijk 


Nieto(a)nan Stima: Ronito y Sherry Vrolijk y yiunan, Jesseline 
(Jessy) y Rendy Ras y yiunan, Ramsey y Debbie Vrolijk y yiu, 

Ryan Vrolijky Yasmina el Moumeni, JenniferVroliJkyTico 
Gomes y yiunan, JenneleeVroliJk y Janilo Gomez y yiunan, 
Jenrich (Ivo) VroliJknaHulanda, Sue-Ann y GianCarloDonata, 
SuelaineVroliJky EdrickHereira, StaileyVroliJky Anthony Flores, 
Aaron Vrolijk, Jurrien y Elaine Erasmus y yiunan, Clifford 
Erasmus naHulanda, Roshan Croes y ZayrenneVroliJk y yiunan, 
Russell Croes y Deina Perez y yiu, Melchior VroliJknaHulanda, 
Ingomar VroliJknaHulanda, IshillVroliJk 

RumannanStima: Maria (Titia) y Pancho Maduro, Yuinan y Famia 

tlrma ((Chima) Rozenberg 

Martina (Doonchi) y BettoFigaroa, Yuinan y Famia 

Emilia (Mia) Tromp y Ignacio (Nacho) Tromp, Yuinan y Famia 

tTrinita (Nini), Yui y Famia 

Jolanda (Jola) y Richard de Bruin, Yui y Famia 

Magriet (Chimena) Rozenberg, Yui y Famia 

tBernadito (Didi) y Mena Rozenberg 

Lucia (Lulu) Rozenberg 

Stimamanera un yiu: Miriam Dirks 

Sobrino mas pega: Ruben y Ruby Figaroa-Eckmeyer 

Ex-Suegranan : OlimaBoekhoudt, Jenny Fingal, Mayra 

Tobel, Nerry Cruz 

Ayudantenan: Ana Rita Ochoa Rua 

Mari Patiño 

Amiganan di cas: Trees Ruigrok v/d Werve, Tola Kock y 

Famia, Helena Kocky Famia, Irma Giel yJan ter Havey Famia 
SuCuñanan: Juliana Donata 

Narcisa (Chicha) Brete 
Ihanan: Hopi pa menciona. Nos disculpa. 

Consuegronan: Chommy y Sita Croes 

Famiana Venezuela: Xiomara y ArgenisPerozo, Minerva Perozo, 
Elsa Fung, Marbellys (Peluza) Alvarez-Guanipa y Famia ,Herman 
Rivas, Maritza Colina, Diana Vasquez, Luisa, William, Vilma y mas 
familiar, conocir ydemas amigo(a)nan na Venezuela. 

BisiñaStima: Baby Genecco 

Primo y Primanan, Sobrino y Sobrinanan, Bon Bisiñanan di San 
Barbola, Na tur amiga y amigonan di Bolo y Snacks 

Y demasFamia: Rozenberg, Vrolijk, Luhrman, Almary, Maduro, 
Erasmus, Croes, Figaroa, de Bruin, Loefstok, Ras, Gomes, Gomez, 
el Moumeni, Donata, Donato, Eckmeyer, Hereira, Flores, Perez, 
Thiel, Dirks,Tobel, Boekhoudt, Cruz, Patiño, Ochoa-Rua, Ruigrok 
v/d Werve, Kock, Perozo, Alvarez-Guanipa, Vasquez, Eduardo, 
Genecco, Rincones, v/d Biezen, Brete, Lacle. Giel. ten Have, 
Dania,Tromp, Fung, Colina, Croeze. 

Si por a lubida un of otro familiar, nosdespensa den e momento 
di tristesaaki. 

Linda of Nana, stimaboso tur, bunita lo ta si tur por ta presente. 
Debi na e situacion actual, nos tin cu tenenosmesnacondicion- 
nan di regla, NOTUR por ta presente. Lo teneesaki den Seno 
Familiar. 

Despues di tur actual ta pasandotocante di Covid-19, nos lo 
tene un Santo Sacrificio di Misa y cu lo tin oportunidad pa 
condoleermomentoey. 

Nos disculpa, nos lo NO portuma condolencia na cas. 





ora 





" SEÑOR ta hiba gusto den esnancu tatem'E, 
den esnan cu ta spera riba Su misericordia". 
Psalmo 147;11 


Cu inmenso tristesa, pero agradecido pa e amor cu el a 
desplega, nos ta participa cu a bai sosega den brasa di Señor: 



Ramon B. H. Pourrier 

Miho conocicomoMonchi 
3-2-1958-28-3 -2020 
Na nomber di sucompañeraLesbia de Cuba 
ManeraYiu 
Junior Arends 
Jane Arends y Famia 

Manera nieto y nieta 

JerrianneHelder 

JerilaineHelder 

JesslaineHelder 

LyamBressat 


Rumannan 

-F Benny y ClaverinaPourrier y Famia 
-F Ramona y Ruthilio Dorcas y Famia 
-F Filomena Pourriery Famia 
Sonia y Emile Herdé y Famia 
Ludwina y Elmer Pieters y Famia 
Judith Pourriery Famia 
-FMaria Pourrier 
MaikinPourrier 

-FMagda y Rudy Arrindell y Famia 
Steven y -FEIIy Pourrier 
Geraldine y Fredrich Davelaar y Famia Cur 
Stanley Pourrier y Milytsa y Famia 

Su Tanta iMargot y Eddy Thodé 

Tur sobrino y sobrinanan, primo y primanan. 

Tur su bon amigonan, Ex-coleganan di FCCA. 

Tur subisiñanan y demasfamianan: 

De Cuba, Arends, Helder, Bressat, Pourrier,Dorcas, de 
Windt,Herdé, Pieters, Wernet,Arrindell,Davelaar, Thodé. 

Nos ta pidinosdisculpasi den nostristesanos pora lubida 
un of otromiembro di famia. 

Teniendonacuenta e situashon cu nos ta adennos kier 
anuncia cu entiero lo tumalugardiabierna 3 di April 2020 
nasucas: Colombiastraat 17 for di 9'or pa 11 'or di mainta 
pa despuessantananaSabanaBasora. 

Prome y despues di entierro no ta ricibibishita di 
condolencianacas. 


PROME Realeza cu a fayece di Co- 
vidl9 na edad di 86 aña ta. 
Princess Marie-Therese de Bour- 
bon-Parma dia 26 di maart, ultimo 
na Paris, Francia. 

E t’e ruman muher di difunto Prins 
Carlos Hugo de Bourbon-Parma 
kende a fayece 18 augustus 2010. 
Ex-casa di Prinses Irene van Oran- 
je di Hulanda. Tanta di yuinan di 
Princes Irene. 


Ai^ra 

^^ 


"Na paz lo mi bai drumi y sosega, 
pasobra ta Abo so, Oh Señor, 
ta haci mi biba den seguridad" 

(salmo4:8) 

Conforme cu boluntad di Dios y gradecidonaloke el a 
haci y significa den nosbida, nos ta participafayecimen- 
toinespera di nos tata, ruman y welostima: 



Dominico Antonio Klepper 

Cariñosamente yama "Padushi" 

W-08-1940 -127-03-2020 

Na nomber di su: 

Yiunan: Natalia Klepper y Allan Flores Briceño 
Carolina Klepper 

Mama di suyiunan: Jenny Cordoba 
Nietonanstima: Alina, Valery y Justin 

Yiu di criansa: JeanineTheysen y famia 

Rumannan: 

t Reginalda (Ninita) y t Benny Zievinger 

t Elizabeth (Bessy) y t Juan Tromp 

t Stephanita (Benita) y t Efrain Milano 

Flora y Max Jacobs 

Angela Klepper 

JoannesKlepper y Mena 

Omo: Marcelo Gomez 

Sobrino y sobrinanan, primo y primanan y demasfami- 
ana Aruba, Colombia y Sint Maarten: Klepper, Cordoba, 
Flores,Tromp, Gomez, Zievinger, Jacobs, Henriquez, 
Boekhoudt, Winterdaal,Theysen, Fingal, Franken, Vrolijk. 

Nos disculpasi den nos tristeza nos por a lubida un of 
otrofamia. 

Door di e circumstancianan actual e despedida lo 
tumalugar den seno familiar.Despuesna e momentoad- 
ecua lo anunciasacrificio di misanamemoria di nosdifun- 
tostima. 

Pa dunabosoapoyo y sosten por manda un email 
na:carolinak1 2@hotmail.com 

Nos ta lamenta cu nos no por ricibi bishita di condolencia. 

Señora a sali cana cu su cacho y a cay herida su mes 




DIADOMINGO atardi birando 7’or, Polis a bay riba 
e caminda di Papilon, debi cu lo tin un dama benta 
riba caminda gritando. Na yegada berdad nan a topa 
cu un dama riba caminda. 

Mesora a puntre kico a pasa, y na prome instante lo a 
pensa cu auto a dale, pero danki Dios esey no tabata 
e caso. 

A resulta cu e dama lo a sali cana cu su cacho, y aki 
ta unda algo a bay robes cu e dama a cay of a wordo 
benta abou dor di e cacho. 

T’asina cu despues cu e dama a cay, e cacho lo a core 
bay cas cu ta cerca. Esnan na cas a ripara cu e cacho 
so a yega y asina a sali tira bista y a haya e famia riba 
caminda. 

Polis a pdi pa un ambulance dor di e señora tabata 
keha di dolor na pia. 

